open-index/open-wikipedia-markdown huggingface dataset:
רוי מור

**רוֹי סְטִיוּאָרְט מוּר** (באנגלית: **Roy Stewart Moore**; נולד ב-11 בפברואר 1947) הוא פוליטיקאי ומשפטן אמריקאי, שופט לשעבר בבית המשפט העליון של מדינת אלבמה. הוא גם מייסד ונשיא הקרן למשפט מוסרי. מור היה מועמדה של המפלגה הרפובליקנית בבחירות המיוחדות ל מטעם אלבמה 2017 שנערכו על מנת למלא את מקומו של הסנאטור ג'ף סשנס.

מור נבחר לתפקיד נשיא בית המשפט העליון של אלבמה בשנת 2001, אך הודח מתפקידו בנובמבר 2003 בידי בית המשפט העליון לאחר שהפר את תקנות האתיקה המשפטיות בעקבות סירובו להסיר פסל של שני לוחות הברית עם עשרת הדיברות שהציב מחוץ למשכן בית המשפט. מור התמודד פעמיים על מועמדות המפלגה הרפובליקנית לתפקיד מושל אלבמה (ב-2006 ו-2010), אולם הפסיד בשלב הבחירות המקדימות. מור נבחר שוב לנשיאת בית המשפט ב-2013, אך הושעה במאי 2016, כאשר קרא לשופטים במדינתו להמשיך ולאכוף חרם על נישואים חד-מיניים, בניגוד לפסיקת בית המשפט העליון של ארצות הברית.

עקב ערעור שלא צלח, התפטר מור באפריל 2017 מבית המשפט העליון באלבמה, והודיע כי יתמודד למושב הריק של מדינתו בסנאט של ארצות הברית, אשר פונה על ידי ג'ף סשנס, לאחר שאישר הסנאט את מינוי לתובע הכללי של ארצות הברית. בבחירות המקדימות ניצח מור את הסנאטור לותר סטרנג', מחליפו של סשנס בסנאט.

במהלך התמודדותו לסנאט עלו טענות מרובות לפיהן מור רדף או תקף מינית נערות בשנות השלושים לחייו. חמש נשים טוענות כי מור ניסה לקיים איתן קשרים רומנטיים כשהיו עדיין בתיכון. מור הכחיש טענות אלו ומספר סנאטורים ובכירים רפובליקנים קראו לו להסיר מועמדותו לפרוש מהמירוץ. הוא הוסיף לכנות טענות אלה "פייק ניוז" שנועדו להכתים את מסע הבחירות שלו. מור קיבל 48.4% מהקולות, שיעור תמיכה שלא הספיק לו כדי לזכות במושב, והוא הפסיד למועמד הדמוקרטי דאג ג'ונס. ב-2020 התמודד שוב למועמדות המפלגה הרפובליקנית אך סיים במקום הרביעי אחרי בראדלי ביירן, ג'ף סשנס וטומי טוברוויל.

מור נחשב לחסיד הימין הרדיקלי בארצות הברית. הוא משך את תשומת הלב הארצית ועורר מחלוקות וסערות רבות עקב תפיסותיו הגזעניות, ההומופוביות, הטרנספוביות, האנטישמיות והאסלאמופוביות, אמונתו כי על הנצרות לעמוד במרכז סדר היום וקשרי העבר שלו לארגוני עליונות לבנה ונאו-קונפדרציה. מור היה קול מוביל בתנועה אשר קידמה את הטענה הכוזבת כי הנשיא לשעבר ברק אובמה לא נולד בארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי אלבמה
קטגוריה:שופטי בתי המשפט של מדינת אלבמה
קטגוריה:שערוריות פוליטיות בארצות הברית
קטגוריה:חברי המפלגה הרפובליקנית (ארצות הברית)
קטגוריה:אנטישמיות בארצות הברית: אישים
קטגוריה:בוגרי בית הספר למשפטים באוניברסיטת אלבמה
קטגוריה:נשיאי בתי משפט בארצות הברית
קטגוריה:נשיאי בתי משפט עליונים
קטגוריה:בוגרי האקדמיה הצבאית של ארצות הברית
קטגוריה:תנועת מסיבת התה: אישים
קטגוריה:אמריקאים שנולדו ב-1947
גביע האתגר (MHL)

**גביע האתגר של ליגת ההוקי הצעירה** (ברוסית: **Кубок вызова Молодёжной хоккейной лиги**) הוא טורניר הוקי קרח של משחק בודד הנערך במסגרת ליגת MHL בין שחקני קבוצות מהחטיבה המזרחית שמתאספים תחת מסגרת נבחרת המזרח כנגד נבחרת המערב, המורכבת משחקני קבוצות ההוקי קרח של החטיבה המערבית של הליגה.

המשחק מהווה למשחק ראווה הנערך בפגרת החורף של העונה.
## כל משחקי הגביע

## קישורים חיצוניים
* 
*מידע על הגביע באתר ליגת ההוקי לצעירים 

## הערות שוליים

גביע האתגר
אתגר
בית הספר הרב-תחומי עמל חדרה למדעים ואמנויות

ממוזער|המבנה המקורי
ממוזער|מנהל בית הספר לשעבר קלמן צהר
ממוזער|פרס הצטיינות בתחום הפדגוגי, הערכי והחברתי - לשנת תשע"ח
ממוזער|לוח נופלים בית ספרי
**בית הספר הרב תחומי עמל חדרה למדעים ואמנויות**, הידוע גם כ**עמל חדרה**, הוא בית ספר תיכון בעיר חדרה המשתייך לרשת עמל. נוסד בשנת 1944.

## היסטוריה
בית הספר נוסד בשנת 1944 בשכונת ברנדייס בחדרה, כבית ספר מקצועי שנקרא אז בשם "עמל חדרה". עם הקמתו למדו בו כ-100 תלמידים, בנים בלבד. בהמשך עם סגירתו של בית הספר לפקידות בחדרה, נפתחה בבית הספר מגמת פקידות והצטרפו אליו גם תלמידות.

בשנת 1987 זכתה נבחרת בית הספר בכדורגל באליפות העולם לבתי ספר תיכוניים.

בשנת 1997 הועבר מבנה בית הספר למשכנו החדש בשכונת גזית בעיר. עם המעבר למשכן החדש אוחד בית הספר עם חטיבת הביניים השייכת אליו והוקמה בשנת 1993, והפך לבית ספר שש שנתי. בתקופה זו שונה שמו ל"בית הספר למדעים ואמנויות עמל חדרה". התוספת "הרב תחומי" לשם בית הספר ניתנה בשנת 2009, כחלק ממיתוג בתי הספר השייכים לרשת עמל.

ב-2015 זכה בית הספר ב"אות הנשיא לחינוך לשותפות" על פועלו בתחום קידום ההידברות בין מגזרים שונים בחברה הישראלית.

ב-2017 וב-2018, בית הספר קיבל "פרס הצטיינות בתחום הפדגוגי, הערכי והחברתי".

ב-2019 זכה בית הספר ב-"פרס חינוך מחוזי".

נכון לשנת תשע"ט (2019–2020) בבית הספר לומדים למעלה מ-2,000 תלמידים בשלוש חטיבות: חט"ב, חט"ע ומכללה לטכנאים והנדסאים.

## מגמות לימוד
כבית ספר מקצועי פעלו בתחילת שנות ה-70 בבית הספר, המגמות חשמל, מסגרות, מכניקה ופקידות. בהמשך נפתחה מגמת אלקטרוניקה, ומשנות ה-90 נפתחו בתיכון גם מגמות עיוניות.

מערך הלימודים כיום מתמקד בשלושה צירים מרכזיים: ציר המדעים, ציר האמנויות וציר כללי.
* ציר המדעים – מדעי הרפואה, הנדסת תוכנה, רובוטיקה, ביולוגיה, פיזיקה, כימיה, חשמל ואלקטרוניקה.
* ציר האמנויות – מחול, תיאטרון, תקשורת, אומנות ועיצוב.
* ציר כללי – מדעי החברה, גאוגרפיה, תושב"ע, פיזיולוגיה, ערבית, דיפלומטיה ותקשורת בינלאומית.

## מנהלי בית הספר בעבר ובהווה
* שמואל גן 1944–1967
* קלמן צהר 1968–2006
* אילנה שטרהל 2006–2022
* רחל סבח 2022–

## ראו גם
* רשימת בוגרי בית הספר

## קישורים חיצוניים

* 

## הערות שוליים

קטגוריה:בתי ספר תיכוניים בישראל
קטגוריה:חדרה: חינוך
קטגוריה:עמל
בית הכנסת הכוראלי הראשי (רוסטוב על הדון)

ממוזער|מבנה בית הכנסת, ינואר 2019.
**בית הכנסת הכוראלי הראשי** הוא בית הכנסת הראשי של הקהילה ובית הכנסת לשעבר ברוסטוב על הדון. בניין בית הכנסת ממוקם ברחוב באומן 70. הוא נפתח בשנת 1868. כיום משמש המבנה כבית חולים ממלכתי למחלות עור ומין, לאחר שבמהפכת אוקטובר הבניין הולאם ולאחר מכן נבנה מחדש.

עם זאת, לבניין בית הכנסת יש מעמד של אתר מורשת תרבותית בעלת משמעות מחוזית.

## היסטוריה
בית הכנסת הראשון (שהיה מעץ) ברוסטוב נבנה בשנת 1855. הוא היה ממוקם בין הרחובות באומן ואוליאנובסק שליד שדרות וורושילוב. בשנת 1863 נבנה בית כנסת מלבנים. אבל הבניין היה חלש ובשנת 1866 נהרס. בשנת 1868 נבנה במקום בית כנסת חדש בן שתי קומות.

יצירת פרויקט בית הכנסת מיוחסת לאדריכל סוביצקי, ואדריכל העיר הבכיר. א. קאפלון, ש. פריי-שפיסט, א. דנציגר השתתף גם בעבודות בנייה. את איסוף הכספים ארגן הרב פ. גנסין, שהיה אביו של מיכאיל גנסין, מלחין מפורסם. בסוף נאסף סכום של 16,342 רובל.

ב-30 באוגוסט 1868 נחנך בית הכנסת. בטקס נכחו ראש העיר א.מ. באיקוב. הוא ציין בנאומו כי הוא שואף "להשוות את היהודים במונחים של מעמד חברתי עם שאר אזרחי העיר".

בשנת 1881 נבנה בבית הכנסת בית תפילה אשר יכול להכיל עד 150 אנשים. הספרייה היהודית וחדר הקריאה נפתחו בבית הכנסת ב-1903. כמו כן, הוא שכן ליד התלמוד תורה. כך הפך בית הכנסת הראשי למכלול דתי וחינוכי. הרב האחרון של בית הכנסת לפני מהפכת 1917 היה ז.מ. גולדנברג.

בשנת 1924 הפך בית הכנסת לעירוני, אבל הבניין המשיך להיות מנוהל על ידי הקהילה היהודית. בקיץ 1935 הולאם בית הכנסת, והוקם בבנין בית חולים לדרמטולוגיה ולמחלות מין. הבניין נבנה מחדש באופן משמעותי, והופעתו האדריכלית השתנתה. גם מבפנים עבר שיפוץ, וכן אולם התפילה נהרס. גם מראה חזית בית הכנסת עוות בצורה בולטת: החלונות הישנים הורחבו, והרבה מעיטורי הטיח הושמדו. על פי צו של ראש המינהל של אזור 411 ברוסטוב מה-9 באוקטובר 1998 הבניין הראשי של בית הכנסת נמצא תחת הגנת המדינה כאתר של מורשת תרבותית בעלת משמעות אזורית.

בשנת 2016 החליטה ממשלת רוסטוב להחזיר את בית הכנסת לקהילה היהודית של רוסטוב בהליך שאמור להיות מושלם עד ינואר 2018. בפועל ממשיך לשמש את בית החולים לדרמטולוגיה של מחוז רוסטוב (Кожно-венерологический диспансер Ростовской области, אתר בית החולים: http://kvdro.ru/).

## קישורים חיצוניים

## הערות שוליים

רוסטוב על הדון
קטגוריה:רוסטוב על הדון
2017 11
גביע הפדרציה 2011

**[[גביע הפדרציה]] 2011** הייתה התחרות ה-49 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2011 ומשחק הגמר הסתיים ב-6 בנובמבר 2011.

נבחרת צ'כיה ניצחה במשחק הגמר את נבחרת רוסיה וזכתה בגביע בפעם השישית בתולדות הנבחרת.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2012.

## מהלך התחרות

### משחק הגמר

### העברות לקראת שנת 2012
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* , ,  ו עלו לבית העולמי א'
* , ,  ו ירדו לבית העולמי ב'

## ישראל בתחרות
בנבחרת  השתתפו יוליה גלושקו ושחר פאר. הנבחרת החלה את השתתפותה בבית ב' של אזור אירופה/אפריקה א'. כל המשחקים של אזור אירופה/אפריקה א' נערכו באילת. הנבחרת סיימה את הבית במקום השני ולא המשיכה לשלבים הבאים.

## קישורים חיצוניים

* נתוני משחק הגמר

קטגוריה:תחרויות טניס ב-2011
קטגוריה:גביע הפדרציה
קטגוריה:תחרויות טניס בסלובקיה
קטגוריה:ברטיסלאבה: תחרויות ספורט
קטגוריה:תחרויות גביע הפדרציה בבלגיה
קטגוריה:תחרויות גביע הפדרציה במוסקבה
קטגוריה:תחרויות טניס באוסטרליה
קטגוריה:טסמניה
קיונארד ליין

**קיונארד ליין** (באנגלית: **Cunard Line**) היא חברת ספנות בריטית-אמריקאית. מאז 1998 בבעלות קבוצת קרניבל. קיונארד ליין היא החברה היחידה המפעילה קו נוסעים סדיר בין אירופה לצפון אמריקה. ספינת הדגל שלה היא הקווין מרי 2.

## היסטוריה
החברה נוסדה בשנת 1839 על ידי סמיואל קיונארד מאי הנסיך אדוארד (כיום בקנדה) שזכה במכרז לאספקת שירות דואר טרנס-אטלנטי מהיר באמצעות ספינות קיטור. ב-1840 נרשמה החברה בשם **British and North American Royal Mail Steam-Packet Company**. במהלך רוב 30 השנים שלאחר מכן החזיקו ספינות החברה בעיטור "הסרט הכחול" למהירות שיא של קו טרנס-אטלנטי סדיר. עקב ההסכם של החברה עם הדואר המלכותי הבריטי, אוניותיה חויבו לשמש כספנות דואר ובתמורה הוכרו כאוניית דואר מלכותי (RMS) וסמלן עוטר בסמל הכתר.

בשנות ה-70 של המאה ה-19 החלה החברה לפגר אחר חברת וייט סטאר ליין וב-1879 הוקמה מחדש בשם קיונארד ליין (**Cunard Steamship Company, Ltd**). בראשית המאה ה-20 קיבלה החברה סובסידיה מממשלת בריטניה על מנת לבנות ולהפעיל ארבע ספינות אמינות ומהירות. ה"מאוריטניה", שהושקה ב-1906 זכתה בסרט הכחול והחזיקה בו מ-1909 ועד 1929. הספינה-האחות שלה, לוסיטניה, טובעה ב-1915 על ידי צוללת גרמנית במהלך מלחמת העולם הראשונה וטביעתה הייתה מהסיבות לכניסת ארצות הברית למלחמת העולם הראשונה.

ב-1934 שבה ממשלת בריטניה וסייעה לחברה לבנות את ספינת הנוסעים המפוארת קווין מרי, והבטיחה לסייע במימון ספינה נוספת, קווין אליזבת (QE - RMS Queen Elizabeth) אם קיונארד ליין תתאחד עם וייט סטאר. כך מוזגו שתי החברות לחברת ספנות בריטית אחת, שיועדה לשלוט בתנועה הימית באוקיינוס האטלנטי, **Cunard-White Star Ltd**. קיונארד (שהיוותה שני-שלישים מהחברה המאוחדת) רכשה את חלקה של וייט סטאר ב-1947 והחזירה את שמה של החברה לקיונארד ליין.

עם תום מלחמת העולם השנייה הייתה קיונארד ליין חברת ספנות הנוסעים הגדולה ביותר באוקיינוס האטלנטי והפעילה 12 ספינות בקו בריטניה-אמריקה (ארצות הברית וקנדה). אולם בשנת 1958 הפכה הפעלת קווי נוסעים סדירים בים לבלתי כלכלית והחברה החלה לצמצם את קווי השירות, עד שבשנת 1968 הפסיקה לנוע לאורך השנה בקווים סדירים ועברה לשיט תענוגות (קרוז). ב-1969 הושקה הקווין אליזבת 2 (QE2 - Queen Elizabeth 2), כספינה בעלת שימוש דואלי, הן כספינת קו לנוסעים והן לשיט תענוגות.

החברה נרכשה על ידי קבוצת קרניבל ב-1998.

## אוניות החברה
* "קווין מרי 2" - הושקה ב-2003 והיא אוניית הנוסעים האוקיינית הגדולה ביותר והיחידה בעולם. היא היורשת של האונייה "קווין מרי", שמתפקדת כמלון צף.
* "קווין ויקטוריה" - הושקה ב-2007, היא אוניית תענוגות רגילה ולא אוניית נוסעים אוקיינית כמו ה"קווין מרי 2".
* "קווין אליזבת" - הושקה ב-2010, היא אונייה תענוגות תאומה של ה"קווין ויקטוריה".

ב-2019 הכריזה קיונארד שאוניית תענוגות חדשה תושק ב-2022 וחשפה את העיצוב, שיהיה דומה לעיצובן החיצוני של ה"קווין אליזבת" וה"קווין ויקטוריה".

## לקריאה נוספת
* "חברת «קונרד» Cunard Line". **תורן – דפים לבית צים**, מס' 22, אפריל 1959, עמ' 18. עותק סרוק באתר עיתונות יהודית היסטורית.

## קישורים חיצוניים

* 

* חיים בר-תקווה, "הסרט הכחול". בתוך רשימות מהבוידעם של אבנר שץ
* אתר chriscunard, אתר עצמאי של חובבי ספינות קיונארד
* חומרים ארכיוניים הקשורים לחברה
* חברת קווי הנוסעים הטרנס-אטלנטית האחרונה
* תערוכת עיצוב שהוכנה לרגל 150 שנה לקיונארד ליין

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות ספנות
קטגוריה:חברות בריטיות
ויקיפדיה במלאיאלאם

**ויקיפדיה בשפת מלאיאלאם** (במלאיאלאם: മലയാളം വിക്കിപീഡിയ) היא אנציקלופדיה אינטרנטית חופשית בשפה המלאיאלאם (אחת מהשפות הרשמיות בהודו), שהושקה ב-21 בדצמבר 2002. מיזם זה הוא הוויקיפדיה הגדולה ביותר מבין ויקיפדיות אחרות בשפות דרום-מזרח אסיאתיות. נכון ל-ב  ישנם בו  ערכים ו- משתמשים פעילים.

## היסטוריה
### ההתחלה
ויקיפדיה בשפת מלאיאלאם קיימת באתר wikipedia.org מ-21 בדצמבר 2002. כמעט כל המשתמשים בראשית דרכה לא היו תושבי מלאיאלם. גדילתה של ויקיפדיה זו באותה התקופה הוגבלה קשות עקב תקלות דפדפן, מערכת הפעלה, יוניקוד ועוד.

### שלב הצמיחה הראשונית
לקראת אמצע שנת 2004, כלי קלט ויוניקוד נעשו פופולריים. תופעת הבלוגים התפשטה בקרב דוברי מלאיאלם. ויקיפדים החלו להשתמש בכלים אלו והגיעו ל-100 ערכים בדצמבר 2004. יותר משתמשים הצטרפו לקראת אמצע שנת 2005 ובספטמבר של אותה השנה מונה מפעיל המערכת הראשון של ויקיפדיה זו. הוא הפך להיות הביורוקרט הראשון של הוויקיפדיה הזו כחודש לאחר מכן, והוויקיפדיה הפכה לעצמאית מבחינה ניהולית.

בשנת 2006 מספר משתמשים הצטרפו לאתר, עקב התפשטות השימוש בשפת מלאיאלאם במחשבים. ב-10 באפריל 2006 נפתח הערך ה-500; בספטמבר של אותה השנה נפתח הערך ה-1000. ב-15 בינואר 2007 מספר הערכים גדל ל-2000 וב-30 ביוני הוא גדל ל-3000.

### חשיפה תקשורתית וגדילת האתר
[ממוזער|[ג'ימי ויילס מציג דיסק של 500 ערכים נבחרים מוויקיפדיה בשפת מלאיאלאם בוויקימניה בגדנסק]]
האתר זכה לראשונה לחשיפה תקשורתית משמעותית ב-2 בספטמבר 2007, כאשר העיתון היומי המלאיאלמי Mathrubhumi (במלאיאלם: മാതൃഭൂമി) סיקר באופן נרחב את פרויקט ויקיפדיה במלאיאלם במוסף יום שני שלו. חשיפה זו יצרה התעניינות ציבורית נרחבת במיזם ויקיפדיה ומספר גדול של משתמשים הצטרף לפרויקט והחל לתרום לאתר.

למרות שמספר הערכים גדל, עדיין טיפול רב הושקע כדי לשמור על איכות הערכים. מדד העומק לדף של ויקיפדיה זו נשאר גבוה עם 232 לעומת 253 בוויקיפדיה העברית ו-1006 בוויקיפדיה האנגלית (נכון ל-15 בנובמבר 2017). כאשר הוויקיפדיה עברה את 10,000 הערכים ב-1 ביוני 2009, מספר עיתונים מודפסים ואינטרנטיים סיקרו את הסיפור. גרסת הטלפון הנייד של ויקיפדיה במלאילאם יצאה בפברואר 2010

## קישורים חיצוניים

* 

## הערות שוליים

מלאיאלאם
קטגוריה:אתרי אינטרנט שהושקו ב-2002
טמיאס ננסי

ממוזער|טמיאס בפנסילבניה
**טמיאס ננסי** (שם מדעי: *Tamias minimus*) הוא מין של מכרסם מהסוג טמיאס שבמשפחת הסנאיים והוא המין הקטן ביותר בסוגו. הוא חי באמריקה הצפונית באזורים ממוזגים.
## מאפיינים
אורכו של הטמיאס 15–25 ס"מ ומשקלו 25–66 גרם. הוא בעל גוף כתום ערמוני ועליו פסים שחורים ואחריהם לבנים לאורך הגב ועד הזנב. הראש גם מפוספס ובעל כיסי לחיים לבנים ושמנים. האוזניים קטנות ולמרות שהטמיאס הוא סנאי אין לו זנב שעיר זקור אלא זנב פשוט חום.

הוא חי ביערות מחטניים ובערבות שיחים ומצפין עד לטונדרה. הטמיאס שוכן בין העצים והחורים שלהם ולא על הקרקע (כמו שאר סנאי הקרקע). הטמיאס פעיל ביום ומחפש גרגרים, פירות יער, זרעים ואצטרובלים לאכילה אך יאכל גם חרקים וביצים ואף גוזלים ונבלות בעתות רעב.

לטמיאס אויבים רבים ביניהם שועלים, ינשופים, נצים וסמוריים שונים.

## קישורים חיצוניים

קטגוריה:טקסונים שתוארו בידי ג'ון בקמן
קטגוריה:סנאיי קרקע
קטגוריה:בעלי חיים ביערות ממוזגים באמריקה הצפונית
קטגוריה:ארצות הברית: יונקים
קטגוריה:קנדה: יונקים
קטגוריה:בעלי חיים שתוארו ב-1839
אליפות רוסיה בהוקי קרח נשים

**אליפות רוסיה בהוקי קרח נשים **(ברוסית: **Чемпионат России по хоккею с шайбой среди женщин**) היא האליפות הלאומית לנשים בתחום הוקי קרח ברוסיה. הליגה הוקמה בשנת 1995.

בשנת 2015 הפכה ל**[[ליגת ההוקי לנשים (רוסיה)|ליגת ההוקי הנשית]]** (Женская хоккейная лига).

## זכיות
### לפי שנים

### לפי קבוצות

## קישורים חיצוניים
* ליגת ההוקי לנשים באתר eurohockey.com

קטגוריה:תחרויות הוקי קרח ברוסיה
קטגוריה:רוסיה: תחרויות ספורט נשים
MotoGP עונת 2018

**עונת 2018 ב-MotoGP** היא העונה ה-70 של האליפות. מספר המרוצים עונה גדל ל-19 בעקבות הוספת גרנד פרי תאילנד לסבב. 

מארק מארקס הבטיח את זכייתו באליפות לאחר ניצחון בגרנד פרי ביפן, כשנותרו עוד שלושה מרוצים לסיום העונה. עבור מארקס הייתה זאת זכייה שלישית בתואר ברציפות וחמישית בסך הכל.

## קבוצות ורוכבים

### שינויים בקבוצה
* קבוצת הונדה LCR הרחיבה את פעילותה וצירפה רוכב שני, לראשונה מאז שנת 2015.
* קבוצת אספר שינתה את שמה לקבוצת אנחל נייטו, לזכרו של האלוף שמצא את מותו בתאונת דרכים במהלך שנת 2017.

### שינויים ברוכבים
* סאם לאווס, רוכב קבוצת אפריליה בעונה הקודמת צבר 5 נקודות בלבד במהלך כל העונה שוחרר מחוזהו, למרות שנותרה עונה נוספת. לאווס חזר להתחרות בקטגוריית ה-Moto2 .
* תומאס לוטי עבר להתחרות עבור קבוצת מארק וי די אס לאחר שהתחרה במשך 16 עונות בקטגוריות הנמוכות. לצידו של לוטי החתימה הקבוצה את פרנקו מורבידלי שזכה בעונה הקודמת באליפות הקטגוריה המשנית Moto2.
* טיטו רבאט עזב את קבוצת מארק וי די אס ועבר לקבוצת אנטיביה. בנוסף אליו צרפה הקבוצה את חאווייר סימאון שעבר להתחרות בקטגוריה הבכירה.
* טקאקי נקגאמי הצטרף לקבוצת LCR.
* סקוט רדינג עזב את קבוצת פראמאק והצטרף לקבוצת אפריליה. את מקומו בקבוצה תפס ג'ק מילר.
* לוריס באז עזב את האליפות וחזר להתחרות באליפות הסופרבייק.
* אחרי 8 עונות בקטגוריה הבכירה הקטור ברברה חזר להתחרות בקטגוריית ה-Moto2.

## לוח המרוצים

### שינויים בלוח המרוצים
גרנד פרי בריטניה, שתוכנן להתקיים במסלול סילברסטון, בוטל עקב תנאי מזג אוויר גשומים במיוחד.

## תוצאות ודירוג
הנקודות באליפות חולקו בהתאם למפורט בטבלה הבאה

### אליפות הרוכבים
רוכבים ששמם מופיע על רקע כחול הם רוכבים בעונתם הראשונה באליפות

## קישורים חיצוניים

## הערות שוליים

קטגוריה:עונות ב-MotoGP
קטגוריה:תחרויות ספורט מוטורי ב-2018
סנאי ננסי נאוטרופי

**סנאי ננסי נאוטרופי** (שם מדעי: *Sciurillus pusillus*) הוא מין של מכרסם ממשפחת הסנאיים המהווה מין יחיד בסוגו (*Sciurillus*) ובתת-משפחתו (**Sciurillinae**). מצוי ביערות האמזונאס.
## מאפיינים
סנאי קטן זה שונה גנטית מכל שאר מיני הסנאים. אורכו 10–11 ס"מ ומשקלו 30–48 גרם. הוא בעל אוזניים קצרות וזנב רחב וצבעו אפור עם ראש מעט אדמדם וכן תחתית הרגליים והזנב אדמדמים. הוא בעל זנב ארוך ושעיר העוזר לו להתאזן ביער.

הסנאי חי ביערות הגשם בין ענפי העצים ולעיתים בקני טרמיטים אילניים. הוא ניזון מפירות ואגוזים ובעיקר מפירות העץ Parkia. 

## תת-מינים
* *S. p. pusillus* 
* *S. p. glaucinus* 
* *S. p. kuhlii *

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אטיין ז'ופרואה סנט-אילר
קטגוריה:סנאיים
קטגוריה:יונקים יחידים בסוגם
קטגוריה:ברזיל: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1803
רומאריק אטו

**רומאריק אטו** (בצרפתית: **Romaric Etou**; נולד ב-25 בינואר 1995) הוא כדורגלן קונגולזי המשחק בדילה גורי בעמדת המגן הימני.

## קריירה
אטו התחיל את הקריירה שלו בקבוצת לאופרדס מליגת העל הקונגולזית. בינואר  חתם בבית"ר תל אביב רמלה מהליגה הלאומית. ב-3 בפברואר 2014 ערך אטו את הופעת הבכורה שלו בקבוצה בניצחון 1-2 נגד הפועל ירושלים. ב-30 באוקטובר 2015 הבקיע את שער הבכורה שלו בניצחון 0-2 נגד מכבי אחי נצרת.

בקיץ  חתם אטו בדילה גורי מליגת העל הגאורגית בה שיחק שנה אחת. ב-25 ביוני 2017 חזר אטו לקדנציה שנייה בבית"ר תל אביב רמלה. 

ב-26 ביוני 2019 אטו חתם בסקציה נס ציונה.

ב-10 בפברואר 2020, אטו חזר לדילה גורי.

## קריירה בינלאומית
ב-8 באוקטובר 2017 ערך אטו את הופעת הבכורה שלו בנבחרת הרפובליקה של קונגו בהפסד 2-1 ל במסגרת מוקדמות מונדיאל 2018.

## קישורים חיצוניים

## הערות שוליים

קטגוריה:כדורגלנים מהרפובליקה של קונגו
קטגוריה:מגני כדורגל
קטגוריה:כדורגלני בית"ר תל אביב רמלה
קטגוריה:כדורגלני דילה גורי
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:ספורטאים זרים בגאורגיה
קטגוריה:כדורגלני נבחרת הרפובליקה של קונגו
קטגוריה:ילידי 1995
קביה (סוג)

[ממוזער|גורי [שרקן|שרקנים]]
**קַבְיָה** (שם מדעי: *Cavia*) הוא סוג של מכרסמים ממשפחת הקבייתיים בעלי גוף עגלגל החיים באמריקה הדרומית.

מיני הקביה הם יצורים קטנים בעלי פרווה עבה ורגליים קטנות. הם ניזונים בעיקר מצמחייה הררית הנפוצה באזורי המחיה שלהם. הקביות חיות בין הסלעים בחבורות.

בסוג זה שמונה מינים, כשהמפורסם מכולם הוא המין שרקן או חזיר ים (Cavia porcellus), שבוית וכיום מצוי בבתים רבים כחיית מחמד.

### מינים
* קביה ברזילאית (*Cavia aperea*)
* *Cavia tschudii*
* *Cavia guianae*
* *Cavia anolaimae*
* שרקן (*Cavia porcellus*) - המין המבוית
* *Cavia fulgida*
* *Cavia magna*
* *Cavia intermedia*

## קישורים חיצוניים

## הערות שוליים

קטגוריה:בעלי חיים שתוארו ב-1766
קטגוריה:טקסונים שתוארו בידי פטר סימון פאלאס
קטגוריה:קבייתיים
ג'ון לאנדי

**ג'ון מייקל לאנדי** (באנגלית: **John Michael Landy**; 12 באפריל 1930 – 24 בפברואר 2022) היה אצן ופוליטיקאי אוסטרלי. היה לאתלט השני בהיסטוריה שרץ מהר יותר מארבע דקות למייל ושיאן עולם בריצת 1500 מטר ובריצת מייל. בין השנים 2001–2006 כיהן כמושל מדינת ויקטוריה שבאוסטרליה.

## ביוגרפיה
לאנדי, יליד מלבורן, קיבל בשנת 1954 תואר במדעי החקלאות מאת אוניברסיטת מלבורן.

## קריירה אתלטית
במהלך שנות לימודיו בבית הספר, נהנה לאנדי לעקוב אחרי מרוצים שנערכו באזור. במהלך שנות לימודיו בקולג' הפך לרץ מקצועי, עד שהצטרף למועדון האתלטיקה האוסטרלי בשנת 1949.

בנעוריו אהב ספורט, אך נהג לרוץ רק כתמיכה לאימוניו בפוטבול אוסטרלי. רק בגיל 21, בשנת 1951, תוך כדי לימודי חקלאות, התחיל להתנסות בריצה תחרותית. מאמנו היה פרסי צ'רוטי, ובתוך שנה שיפר לאנדי את תוצאותיו מ-4:43 דקות בריצת מייל ל-4:17 דקות, ונטש את הפוטבול על מנת להתמקד בריצה. צ'רוטי אמר על חניכו: "כרץ, הבחור הזה פשוט נפלא. יש לו אומץ ורצון להצטיין, כמעט מבלי להראות מאמץ, בוודאי שלא סבל". 
### 1952
באולימפיאדת הלסינקי (1952) סיים במקום 35 בריצת 1500 מטר בתוצאה של 3:57.0 דקות. אך במשחקים האולימפיים רכש את שיטת האינטרוולים מהרץ אמיל זאטופק, ובה השתמש מאז. כשחזר לאוסטרליה חל שיפור ניכר בתוצאותיו, וכבר בדצמבר אותה שנה קבע בריצת מייל שיא אישי של 4:02.1 דקות. שיא זה גרם גם לקצר בינו לבין מאמנו צ'רוטי, כשהמאמן טען שלאנדי לא השקיע מספיק עבור הנבחרת.
### 1954
#### שיאן עולם בריצת 1500 מטר ובריצת מייל
בתחרות שנערכה בטורקו, פינלנד ב-21 ביוני 1954 הוא קבע בריצת מייל שיא עולם חדש של 3:58.0 דקות, שיפור לשיא בן החודש וחצי של רוג'ר בניסטר מאנגליה (3:59.4 דקות) ובכך היה לאדם השני שרץ ריצה זו בפחות מ-4 דקות. שיאו זה החזיק מעמד 3 שנים וחודש ונשבר על ידי דרק איבוטסון  מאנגליה (3:57.2 דקות). תוך כדי הריצה קבע בריצת 1500 מטר שיא עולם חדש של 3:41.8 דקות, שיפור לשיא בן השבועיים של ווס סנטי מארצות הברית (3:42.8 דקות). שיא זה החזיק מעמד כשנה וחודש ונשבר על ידי שנדור יארוש מהונגריה (3:40.8 דקות).

#### סגן חבר העמים בריטי
במשחקי האימפריה הבריטית וחבר העמים שנערכו בוונקובר, קולומביה הבריטית, קנדה ב-7 באוגוסט 1954 זכה במדליית כסף בריצת מייל, לאחר שירד מ-4 דקות בפעם השנייה בקריירה שלו בתוצאה של 3:59.6 דקות, אחרי רוג'ר בניסטר מאנגליה שקבע שיא משחקים חדש של 3:58.8 דקות ולפני ריץ' פרגוסון מקנדה (4:04.6 דקות).

### 1956
#### מדליית ארד אולימפית
באולימפיאדת מלבורן (1956) זכה במדליית ארד בריצת 1500 מטר בתוצאה של 3:42.0 דקות, אחרי רון דלייני מאירלנד (3:41.2 דקות) וקלאוס ריכצנהיים מגרמניה (3:42.0 דקות).

לימים סיפר כי לא חשב שניתן לרוץ מייל בפחות מארבע דקות, ומטרתו הייתה רק לשפר את שיא העולם של גונדר האג  משוודיה.

נפטר ב-24 בפברואר 2022.

## קישורים חיצוניים

*ג'ון לנדי שהיה השני לרדת מ-4 דקות למייל מת בגיל 91, ארן הרשלג, באתר shvoong, 26 בפברואר 2022

קטגוריה:פוליטיקאים אוסטרלים
קטגוריה:אצנים אוסטרלים
קטגוריה:אוסטרלים שנולדו ב-1930
קטגוריה:אוסטרלים שנפטרו ב-2022
מייק המל

**מיכאל (מייק, מיש) המל** (10 בנובמבר 1955 – 14 בנובמבר 2017) היה פעיל חברתי ואקטיביסט ישראלי שכיהן כיושב ראש אגודת הלהט"ב בשנים 2004 – 2011. תקופת כהונתו הייתה מהסוערות שידעה הקהילה הגאה בישראל. בתקופה זו השתקמה העמותה, שעמדה על סף פירוק כלכלי. בתקופתו התרחש הרצח בבר נוער (2009).

## ביוגרפיה
המל נולד וגדל בתל אביב, למד באורט רמת גן במגמת כימיה וסיים את לימודיו בשנת 1973. הוא למד תכנות מחשבים במכון צ'אב שבניו ג'רזי. הוא עבד בג'יי פי מורגן צ'ייס בארצות הברית בתפקיד מנתח מערכות ומשנת 1994 בחברת מטריקס עד לשנת 2005.

המל היה חבר מרצ וחבר בפורום החברתי-כלכלי של מרצ. בשנת 2003 הוא נבחר לתפקיד יו"ר סניף תל אביב של האגודה. ב-14 ביוני 2004 נבחר לתפקיד יו"ר אגודת הלהט"ב לאחר התפטרותה של נורה גרינברג, בשל משבר כללי שאיים על סגירת העמותה עקב חובות כספיים גדולים ומשבר מנהיגותי. חודש לאחר תחילת כהונתו פרש ארגון חוש"ן - חינוך ושינוי שהוקם באגודה ובשנת 2005 פרש גם איגי - ארגון נוער גאה שהוקם באגודה. הוא תרם והלווה סכומי כסף גדולים לעמותה למעלה מ-350,000₪ ובשל כך חטף ביקורת נוקבת על נכונותו לסייע מכיסו הפרטי אבל במעשהו זה הציל אותה מפני סגירה.

בשנת 2006 החל מיזם תיירות גאה של האגודה בשיתוף פעולה עם משרד התיירות, במסגרתו נערך לראשונה בישראל כנס בנושא. הכנס נערך בקמפוס אילת של אוניברסיטת בן-גוריון והוזמנו אליו אנשי תעשיית התיירות בישראל. במרץ 2009 הופצה מפת גאווה של העיר תל אביב ברבבות עותקים בכל מוקדי הבילוי של הקהילה הגאה ברחבי אירופה וזאת במאמץ להגביר את התיירות הגאה לתל אביב. כל אותם מיזמים שהאגודה בראשותו הפיקה ביחד עם המיזמים שהפיקה עיריית תל אביב, בסופו של דבר זיכו את העיר תל אביב בתחרות בינלאומית בתואר העיר הגאה הטובה בעולם לשנת 2011.

ב-2008 נפתח המרכז העירוני לקהילה הגאה שהקטין את מרכזיותה ותפקידה הראשוני של אגודת הלהט"ב בקהילה הגאה. אף על פי שנראה היה כי האגודה תחל בתהליך של התפרקות, הוא הצליח לשקמה, לאזן את העמותה הן מבחינה תקציבית והן מבחינת תרומה לקהילה הגאה והוביל אותה לשגשוג.

בעקבות הרצח בבר נוער שהתרחש ב-1 באוגוסט 2009 הוא הקים את המערך הארצי הפסיכו-סוציאלי של הקהילה הגאה ברחבי הארץ, את מרכז ניר כץ נגד להט"בופוביה ושיתופי פעולה פורצי דרך עם מוסדות המדינה.

בשנת 2010 נערך מצעד הגאווה הראשון בראשון לציון בחסות האגודה ונערך אירוע הגאווה הראשון בבאר שבע על ידי הסניף המקומי של האגודה. ב-9 באוגוסט אותה שנה קיבלה אגודת הלהט"ב את אות הנשיא למתנדב המוענק על ידי נשיא מדינת ישראל.

בספטמבר 2011 הודיע על סיום תפקידו כיו"ר האגודה, תפקיד שמילא עד ינואר 2012.

## חייו האישיים
המל התגורר בתל אביב והיה אב לשלושה. בצעירותו היה נשוי לאישה. בשנות ה-30 לחייו נפטרה אשתו ממחלת הסרטן. לאחר פטירתה יצא מהארון ובהמשך חי עם בן זוג. באותו זמן החל בפעילותו הציבורית, בתחילה כחבר באגודת הלהט"ב ובהמשך בוועד המנהל וכיו"ר.

בשנותיו האחרונות היה נכה בכסא גלגלים. הוא נפטר ב-14 בנובמבר 2017 מסיבוכים של מחלת הסוכרת.

## קישורים חיצוניים
*  מייק המל - סיבה לגאווה - reason for pride, באתר YouTube
*  הענקת אות הנשיא למתנדב לאגודת הלהט"ב, באתר YouTube
* 
* 

## הערות שוליים

קטגוריה:פעילים למען זכויות להט"ב בישראל
קטגוריה:יו"ר אגודת הלהט"ב
קטגוריה:פעילי מרצ
קטגוריה:נכים ישראלים
קטגוריה:בוגרי אורט רמת גן
קטגוריה:מנתחי מערכות ישראלים
קטגוריה:תל אביב-יפו: אישים
קטגוריה:ישראלים שנולדו ב-1955
קטגוריה:ישראלים שנפטרו ב-2017
Booty

"**Booty**" הוא סינגל שהוקלט על ידי הזמרת האמריקאית ג'ניפר לופז, מתוך אלבומה השמיני , בשיתוף הזמרת האוסטרלית איגי אזליה, או הזמר הקובני פיטבול. השיר יצא לאור ב-23 בספטמבר 2014, כסינגל השלישי והאחרון מתוך האלבום.

הקליפ הפרובוקטיבי שיצא לשיר הפנה אליו תשומת לב רבה מצד קהל המבקרים, וביומו הראשון ביוטיוב, צבר למעלה מ-16 מיליון צפיות, דבר אשר הופך אותו לקליפ ה-15 שעשה זאת.

השיר הגיע אל המקום ה-18 במצעד הבילבורד הוט 100, השני במצעד השירים שבהודו, והשני במצעד השירים שברוסיה.

## רקע וכתיבה
את השיר כתבו ג'ניפר לופז, כריס בראון, קורי רוני, בני מדינה, אסיה בראיינט, פיטבול, תומאס וסלי פנץ, לואיס ד. גיטוס, טדרה רנה וילסון, דני אומרהודיק ואיגי אזליה, והופק על ידי לופז, רוני ומדינה.

השיר היה היחידי של לופז ופיטבול מאז "Dance Again" (שגם בו שיתפו השנים פעולה), אשר הצליח להיכנס אל ה-20 הפותחים במצעד הבילבורד הוט 100.

## הצצה
כדי לקדם את האלבום, לופז העלתה לערוץ היוטיוב שלה כמה הצצות לקליפים שהיו עתידיים לצאת. הראשון היה "Emotions", ואחריו "Worry No More", ו-"Booty". עבור הקליפ, לבשה לופז חותלות מודפסות, וחצאית בצבע דובדבן עם כובע "snapback". ההצגה של השיר עצמו הייתה באורך דקה, ובה היה ניתן לראות את לופז כשרקדנים זזים לצידה. זיידה ריוורה מניו-יורק דיילי ניוז פירש את הקליפ כ: "הישבן החושני של לופז והריקודים שלה הם מרכז הבמה של הקליפ ובנוסף, מנחה לופז נשים אחרות על איך להזיז אותו ".

## וידאו קליפ
בקליפ נראות לופז ואזליה כשהן לבושות בצורה מינימלית לגמרי, דבר אשר עורר שערורייה בקרב צופי היוטיוב. לאורכו נראות השתיים כשהן מזיזות את הישבן שלהן לצלילי השיר, ומבצעות תנועות פרובוקטיביות אחת לשנייה. לבסוף, נראית לופז כשהיא לבושה בתחרה שחורה, מזיזה את האגן שלה ורוקדת בצורה שעוררה סערה נוספת בקרב מבקרי המוזיקה.

בשל היותו של הקליפ פרובוקטיבי למדי, מונה הצפיות שלו ב-24 השעות הראשונות שלו ביוטיוב, עמד על למעלה מ-16 מיליון צפיות, דבר אשר הפך אותו לראשון של לופז ואזליה שעשה זאת. נכון לנובמבר 2017, מונה הצפיות שלו עומד על כ-242 מיליון צפיות.

## מיקומי שיא
במצעדים זכה השיר להצלחה רבה, ועם צאתו נכנס היישר אל המקום ה-18 במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי איגי אזליה
קטגוריה:שירי פיטבול
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי דיפלו
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי אמיל נאוה
קטגוריה:וידאו קליפים שבוימו על ידי הייפ ויליאמס
קטגוריה:שירים על בוטוקס
קטגוריה:שירים על מיניות
קטגוריה:סינגלים בהוצאת קפיטול רקורדס
פרס אוסקר לשם כבוד

**פרס אוסקר לשם כבוד** (באנגלית: **Academy Honorary Award**) הוא פרס אוסקר הניתן מטעם האקדמיה האמריקאית לקולנוע לאישים, סרטי קולנוע או ארגונים על הישגים משמעותיים בשנה החולפת, או לחלופין על תרומתם הכוללת לתעשיית הקולנוע ולאקדמיה לאורך השנים. הפרס חולק לראשונה בטקס האוסקר הראשון אשר נערך ב-1929, בו הוענקו פרסים לסרטים שיצאו בשנים 1927 ו-1928, ועד שנת 1948 נקרא בשם **פרס אוסקר מיוחד** (באנגלית: **Academy Special Award**).

עד שנת 2008 הוצג הפרס במהלך טקס חלוקת פרסי האוסקר, והחל מ-2009 הוא מוענק בטקס פרסי הנאמנים ("Governors Awards") בו מחולקים גם פרס ז'אן הרשולט לפעילות הומניטרית והפרס לזכר אירווינג תלברג.

אין הגבלה למספר הזכיות של אדם או ארגון בפרס זה, אשר הוענק לשחקן בוב הופ ארבע פעמים (בשנים 1940, 1944, 1952 ו-1965). זוכים נוספים להם הוענק הפרס יותר מפעם אחת הם וולט דיסני (שלוש זכיות), צ'ארלי צ'פלין, הווארד גרין, המוזיאון לאמנות מודרנית, מיקי רוני, וולטר וגנר ולורנס אוליבייה (שתי זכיות כל אחד).

## רשימת הזוכים בפרס
### המאה ה-20
#### שנות ה-20

#### שנות ה-30

#### שנות ה-40

#### שנות ה-50

#### שנות ה-60

#### שנות ה-70

#### שנות ה-80

#### שנות ה-90

### המאה ה-21
#### העשור הראשון

#### העשור השני

#### שנות ה-20

## קישורים חיצוניים

* 
* אתר טקס האוסקר
* פרס אוסקר במסד הנתונים IMDb

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:פרס אוסקר
אוסקר לשם כבוד
חיים יהודה רבינוביץ

הרב **חיים יהודה רבינוביץ** (נולד באפריל 1944, ב' באייר ה'תש"ד) הוא דיין חרדי, חסיד חב"ד, שכיהן במספר משרות דיינות, בהן אב"ד ירושלים.

## ביוגרפיה
נולד בירושלים, לרב שמואל בן-ציון ולמירל לבית ברגמן, שהיה גזבר כולל חב"ד בארץ ישראל. בגיל שש שנים התייתם מאביו. בצעירותו למד בישיבת עץ חיים, שם למד עם הרב שמואל יעקב קאהן, האדמו"ר מתולדות אברהם יצחק. לאחר מכן המשיך את לימודיו בישיבת תורת אמת, שם התחבר לראש הישיבה הרב שמואל אלעזר היילפרין ונחשב לאחד מתלמידיו הקרובים. בשנת ה'תשכ"ה, נסע ללמוד בישיבת תומכי תמימים ליובאוויטש המרכזית – 770 בניו יורק. בסוף שנת תשכ"ו חזר לארץ ישראל בהוראת הרבי מלובביץ', על מנת לשהות עם משפחתו במצב הביטחוני הקשה ששרר בארץ.

התגייס לצה"ל ושירת ברבנות הצבאית. נשא את חנקה יוטא למשפחת קאופמן. בהוראת הרבי החל ללמוד דיינות, בכולל מיוחד של הרב הראשי לישראל הרב איסר יהודה אונטרמן בתל אביב.

בניסן תשל"ה (1975) הוסמך לדיינות בידי מועצת הרבנות הראשית. כעבור כמה שנים נתמנה לדיין בתל אביב, ולאחר מכן לאב בית דין תל אביב. בהמשך עבר לשמש כאב בית הדין הרבני בירושלים. בבד לבד עם עבודתו בבית הדין נתמנה בתשע"א במינוי זמני לחבר בית הדין הגדול בהוראת שר המשפטים יעקב נאמן והראשון לציון הרב שלמה משה עמאר, תפקיד אותו מילא עד שנת תשע"ד, עם הגיעו לגיל שבעים, פרש לגמלאות.

## פעילות ציבורית
בבחירות לכנסת השתים עשרה היה מראשי המערכה החב"דית לבחירת אגודת ישראל.

בעקבות קשריו עם שמעון פרס, מונה לחבר "ארגון הגג של מוסדות חב"ד בארץ הקודש", על מנת שיעזור בניהול המגעים להקמת הממשלה ב-1990.

בחנוכה תש"ן נסע לברית המועצות עם משלחת מטעם הרבנות הראשית על מנת לסייע ליהדות במדינה.

ב-2012 קבע נציב התלונות על שופטים, השופט בדימוס אליעזר גולדברג, כי רבינוביץ נהג בניגוד לכללי האתיקה כאשר דן בתיקים שבהם באי הכוח היו בתו, גילה, ובעלה שאול נפתלין, שניהם עורכי דין. ב-2013 נפתחה נגדו חקירה משטרתית בחשד להתנהלות פסולה והפרת אמונים.

## משפחתו
*בנו הרב שמואל, רב הכותל והמקומות הקדושים.
*בנו הרב יוסף יצחק, דיין באשדוד ובירושלים.
*בנו הרב מאיר, מורה צדק בכפר חב"ד ודיין.
*בתו גילה נפתלין, עורכת דין.

## הערות שוליים

קטגוריה:רבני חב"ד
קטגוריה:ירושלים: רבנים
קטגוריה:רבנים חרדים ישראלים
קטגוריה:בוגרי ישיבת עץ חיים
קטגוריה:בוגרי כולל שבט מיהודה
קטגוריה:אבות בית הדין הרבני בירושלים
קטגוריה:חיילי הרבנות הצבאית
קטגוריה:ישראלים שנולדו ב-1944
סיימון וורד

**סיימון אנתוני פוקס וורד** (באנגלית: **Simon Anthony Fox Ward**; 19 באוקטובר 1941 - 20 ביולי 2012) היה שחקן תיאטרון וקולנוע אנגלי. הוא היה ידוע מהופעתו בתפקיד וינסטון צ'רצ'יל הצעיר בסרט "וינסטון הצעיר" משנת 1972, בתפקיד סר מונטי אווררד בסדרה "השופט ג'ון דיד", ובדמות בישוף גרדינר בסדרה "שושלת טיודור".

## ביוגרפיה
וורד נולד בבקנהאם, בנם של ויניפרד ולאונרד פוקס וורד. מגיל צעיר רצה להיות שחקן. הוא למד בבית הספר Alleyn's School בלונדון, שמשמש כבית התיאטרון הלאומי לנוער, אליו הצטרף בגיל 13 למשך שמונה שנים. את הכשרתו כשחקן רכש באקדמיה המלכותית לאמנות הדרמה. הופעת הבכורה המקצועית שלו הייתה ב-1963 בתיאטרון הרפרטוארי של נורת'המפטון, ושנה אחר כך הופיע לראשונה בלונדון במחזה "The 4th of June". ב-RADA פגש וורד את אלכסנדרה איתה התחתן ב-1964. אחרי הלימודים ב-RADA הופיע וורד בתיאטרון רפרטוארי בנורת'המפטון, ברמינגהאם ואוקספורד וגם בתיאטראות וסט אנד בלונדון.

### קריירה
פריצת הדרך של וורד בתיאטרון הגיעה ב-1967 בהופעתו בתפקיד דניס במחזה "שלל" מאת ג'ו אורטון, שהובילה לתפקידים אחדים בסרטי קולנוע ובטלוויזיה. תפקידיו החשובים בקולנוע היו בשנות השבעים של המאה העשרים.

ב-1971 שיחק וורד בתפקיד הראשי בדמות וינסטון צ'רצ'יל בסרט "וינסטון הצעיר". בתפקיד זה זכה להכרה לאומית ובהמשך אותו עשור כיכב בכמה סרטים בולטים.

ב-1973 גילם וורד את הדוכס מבקינגהם בסרטו של ריצ'רד לסטר "שלושת המוסקטרים", וב-1974 גילם את אותה דמות בסרט ההמשך "ארבעת המוסקטרים". עוד ב-1974 שיחק בתפקיד הווטרינר ג'יימס הריוט בעיבוד הקולנועי של הספר "כל היצורים גדולים כקטנים". ב-1976 הופיע בתפקיד ראשי בדמות לוטננט קרופורד בסרט המלחמה "אלופי ההפלות". ב-1979 כיכב בדמות לוטננט ויליאם ורקר בסרט "Zulu Dawn". ב-1973 שיחק בדמות של נאצי (שאמור להיות סימפתי, ומעורר הזדהות) בסרט "Hitler: The Last Ten Days". בשנת 1984 השתתף בסרט גיבורי העל "סופרגירל" בתפקיד זור-אל (אנ').

ב-1986 כיכב וורד בתפקיד הראשי במחזה "רוס" מאת טרנס רטיגן בהפקה מחודשת בווסט אנד, הפקה ראשונה מאז ההצגה המקורית מ-1960. המחזה הוצג בסיור הופעות בבריטניה ואחר כך בתיאטרון אלכסנדרה המלכותי בטורונטו, ובתיאטרון האולד ויק בהשתתפות מארק סינדן בדמות דיקינסון, ועם דייוויד לנגטון, רולנד קורם, ברוס מונטגיו וארנסט קלארק בתפקידי משנה.

וורד הופיע בסרטי קולנוע מעטים אחרי שנות השבעים, בהם הסרט "אנקת גבהים" בכיכובו של רייף פיינס משנת 1992, לצדה של בתו סופי וורד.

ב-1987 נפצע באופן חמור בראשו בתקיפה ברחוב שלא נפתרה.

ב-1995 בהתרעה קצרה החליף וורד את סטיבן פריי בתפקידו במחזה "Cell Mates", אחרי שפריי פרש זמן קצר אחר תחילת ההופעות.

בשנים 2001 עד 2007 הופיע וורד בתפקיד סר מונטי אווררד בסדרת הטלוויזיה של ה-BBC "השופט ג'ון דיד". מ-2007 עד 2010 גילם את הבישוף סטיבן גרדינר בסדרת הדרמה "שושלת טיודור".

ב-2010 שיחק וורד בתפקיד הראשי במחזה "טירופו של ג'ורג' השלישי" מאת אלן בנט בסיור הופעות בבריטניה.

### חיים אישיים
ב-1964 התחתן וורד עם אלכסנדרה. נולדו להם שלוש בנות, סופי קלודיה וקיטי.
בתו קיטי נשואה לסטנדאפיסט הבריטי מייקל מקינטייר.

ב-22 ביולי 2012 פורסם שוורד נפטר אחרי מחלה ממושכת. לדברי הסוכן שלו הוא מת בשלווה ב-20 ביולי כשבני משפחתו לצדו.

## פילמוגרפיה
### קולנוע

### טלוויזיה

## קישורים חיצוניים

* 
* סיימון וורד, באתר Aveleyman

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:שחקני תיאטרון אנגלים
קטגוריה:אנגלים שנולדו ב-1941
קטגוריה:אנגלים שנפטרו ב-2012
סיאט 133

**סיאט 133** (בספרדית: **SEAT 133**) היא מכונית סופרמיני, אשר ייצרה יצרנית כלי הרכב הספרדית **[[סיאט]]**, בין השנים 1974–1981.

## סיאט 133
דגם ה"סיאט 600" התבסס על דגם "פיאט 126" אשר ייצר קונצרן הרכב האיטלקי פיאט באיטליה בין השנים 1972–1980, ונבנה ברישיון פיאט.

ב-פולין יוצר דגם זהה, בשנים 1973–2000 על ידי פיאט פולסקי, (FSM) (בשם המסחרי: Zastava 126 וכן: פולסקי פיאט 126p).

במקביל ליצור "סיאט 33" בספרד יוצר בארגנטינה בין השנים 1977-1982, דגם זהה אשר היה קרוי "Fiat 133B".

בספרד ובארגנטינה יוצרו 190,984 יחידות.

## דגמי "סיאט 133"
### יצור בספרד

* סיאט 133 (קרוי גם "133 L")
* 133 Especial  

### יצור בארגנטינה

* Fiat 133B  

(דגמים: SEAT 133 Especial / Seat 133 L Especial)

## תמונות

קובץ:Seat 133 Oviedo.jpg | סיאט 133
קובץ:Seat 133 on transporter side profile.jpg | סיאט 133
קובץ:1977 Seat 133 L (4801194595).jpg | סיאט 133 דגם  L
קובץ:1976 Seat 133 Especial (5065972166).jpg |סיאט 133, דגם Especial
קובץ:1976 Seat 133 Especial (5065359863).jpg |סיאט 133, דגם Especial
קובץ:SEAT133rear.jpg | סיאט 133
קובץ:1978 Seat 133 (4793949815).jpg | סיאט 133, שנת 1978


## ראו גם
* סיאט
* פיאט
* סיאט 850
* פיאט 600

## קישורים חיצוניים

* סיאט 133 (3:42 דקות), יו-טיוב
* סיאט 133 (4:16 דקות), יו-טיוב
* סיאט 133 (1:28 דקות), יו-טיוב

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1974
133
קטגוריה:מכוניות מנוע אחורי
קטגוריה:מכוניות ספרדיות
גביע הפדרציה 2013

**[[גביע הפדרציה]] 2013** הייתה התחרות ה-51 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2013 ומשחק הגמר הסתיים ב-2 בנובמבר 2013.

נבחרת איטליה ניצחה במשחק הגמר את נבחרת רוסיה וזכתה בגביע בפעם הרביעית בתולדות הנבחרת.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2014.

## מהלך התחרות

### משחק הגמר

### העברות לקראת שנת 2014
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
*  ו נותרו בבית עולמי א'
*  ו עלו לבית העולמי א'
*  ו ירדו לבית העולמי ב'
*  ו המשיכו לשחק בבית העולמי ב'

## ישראל בתחרות
בנבחרת  השתתפו יוליה גלושקו ושחר פאר. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו באילת. הנבחרת סיימה את הבית במקום השני ולא המשיכה לשלבים הבאים.

## קישורים חיצוניים

* נתוני משחק הגמר

קטגוריה:תחרויות טניס ב-2013
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות גביע הפדרציה במוסקבה
קטגוריה:תחרויות טניס בצ'כיה
קטגוריה:תחרויות ספורט בסרביה
קטגוריה:תחרויות טניס בסרביה
קטגוריה:אמיליה-רומאניה: ספורט
זטא בפרסאוס

**ζ בפרסאוס** הוא הכוכב השלישי בבהירותו בקבוצת הכוכבים פרסאוס עם בהירות נראית מדרגה 2.85. הכוכב נמצא על הגבול עם קבוצת שור, כ-8 מעלות מצפון לפליאדות, במרחק של כ-750 שנות אור ממערכת השמש.

## מאפיינים
ζ בפרסאוס הוא על-ענק כחול מסוג ספקטרלי B1 Ib, מסתו מוערכת בכ-15.5 מסות שמש, רדיוסו כ-26 רדיוסי שמש, טמפרטורת פניו היא כ-22,580 קלווין והוא קורן בעוצמה גדולה פי 3,285 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 47,000. בעבר דווח שבהירותו של ζ בפרסאוס משתנה בין דרגות 2.80 ו-2.93, אך הוא מסווג רק כחשוד ככוכב משתנה. למרות גילו הצעיר יחסית שעומד על כ-12.6 מיליון שנים בלבד, ζ בפרסאוס כבר סיים להתיך את המימן שבליבתו והוא נמצא לקראת סוף חייו שאז הוא צפוי להתפוצץ כסופרנובה.

## כוכבים נלווים
במרחק זוויתי של כ-12.7 שניות קשת מ-ζ בפרסאוס נמצא כוכב הסדרה הראשית כחול מסוג ספקטרלי B9 V ועם בהירות מדרגה 9.16. ככל הנראה כוכב זה מקיף את ζ בפרסאוס A במרחק של לפחות 3,900 יחידות אסטרונומיות ובזמן הקפה של לפחות 50,000 שנים. במרחק זוויתי של כחצי דקת קשת נמצא כוכב עמום נוסף עם בהירות מדרגה 11, אך ככל הנראה הוא אינו קשור ל-ζ בפרסאוס ונמצא רק במקרה על אותו קו ראייה. במרחק זוויתי של כ-2 דקות קשת נמצא כוכב הסדרה הראשית לבן מסוג ספקטרלי A2 V עם בהירות מדרגה 9.92, ונראה שמרחקו ממערכת השמש דומה למרחקו של ζ בפרסאוס. אם השניים קשורים כבידתית, אז המרחק ביניהם הוא לפחות 28,000 יחידות אסטרונומיות (קרוב לחצי שנת אור) וזמן ההקפה הוא לפחות 1.5 מיליון שנים.

## קישורים חיצוניים
* ζ בפרסאוס באתר של ג'ים קלר
* 

## הערות שוליים

קטגוריה:על-ענקים מסוג B
קטגוריה:מערכות מרובות כוכבים
קטגוריה:קבוצת הכוכבים פרסאוס
פאטס נבארו

**תיאודור "פאטס" נבארו** (באנגלית: **Theodore "Fats" Navarro**; 24 בספטמבר 1923 - 6 ביולי 1950) היה חצוצרן ג'אז אמריקאי, מחלוצי סגנון הבי בופ בשנות ה-40. סגנונו של נבארו השפיע על נגנים רבים, אחד הבולטים בהם היה קליפורד בראון.

## ראשית חייו
נבארו נולד בקי וסט שבפלורידה, להורים ממוצא קובני, אפריקאי וסיני. הוא החל לנגן בפסנתר בגיל שש, אך לא התעניין ברצינות במוזיקה עד שהחל לנגן בחצוצרה בגיל שלוש-עשרה. אחרי סיום לימודיו בבית הספר התיכון, נבארו רצה לעזוב את קי וסט והצטרף לתזמורת ריקודים בדרכה למערב התיכון.

## קריירה
לאחר שהתעייף מסיבובי הופעות עם מספר להקות, בהן צבר ניסיון רב ערך והשפיע על ג'יי ג'יי ג'ונסון הצעיר בתקופתם יחד בלהקתו של סנוקאם ראסל, השתקע נבארו בניו יורק ב-1946.
נבארו ניגן, בין השאר, עם צ'ארלי פארקר, אך לא הצטרף להרכביו כיוון שדרש שכר גבוה. נבארו ניגן עם הביג בנדז של אנדי קירק, בילי אקסטיין, בני גודמן וליונל המפטון והקליט בהרכבים קטנים עם קני קלארק, טאד דמרון, אדי "לוקג'ו" דייוויס, קולמן הוקינס, אילינוי ג'אקט, הווארד מק'גי ובאד פאוול.

## מותו
נבארו פיתח התמכרות להרואין, חלה בשחפת וסבל מבעיית משקל (הוא אף כונה *Fat Girl* "שמנה"). תופעות אלו הובילו להתדרדרותו ומותו בגיל עשרים ושש בלבד.

## קישורים חיצוניים

* 

* 
* 

קטגוריה:אמריקאים ילידי פלורידה
קטגוריה:אמריקאים ממוצא סיני
קטגוריה:אמריקאים ממוצא קובני
קטגוריה:נגני ג'אז: חצוצרנים
קטגוריה:נגני בי בופ
קטגוריה:חצוצרנים אמריקאים
קטגוריה:אמריקאים שנפטרו משחפת
קטגוריה:אמריקאים שנולדו ב-1923
קטגוריה:אמריקאים שנפטרו ב-1950
ליגת ההוקי לנשים (רוסיה)

[260px|ממוזער|סמל הליגה בשנים [2015-2021.]]
**ליגת ההוקי לנשים** (ברוסית: **Женская хоккейная ли́га**, בראשי תיבות ЖХЛ) היא ליגת הוקי קרח ברוסיה, הנחשבת לתחרות ההוקי קרח נשים החשובה ביותר במדינה.

עד הקמת הליגה בשנת 2015 נוהלה אליפות רוסיה בהוקי קרח נשים כליגת ההוקי קרח נשים העיקרית. הליגה נוסדה ב-19 ביוני 2015 ומשתתפות בה 7 קבוצות ובשנים 2015–2017 הייתה משוחקת בשיטת טבלת אליפות כשהקבוצה שבראשות הטבלה עם מרב הניצחונות מוכתרת לאלופת הליגה. משנת 2018 ארבע הקבוצות הטובות ביותר בטבלת הליגה מתמודדות ביניהן בשלב חצי גמר הליגה. בשנת 2019 צורפה לליגה קבוצה סינית.

## קבוצות הליגה

## היסטוריה
ליגת ההוקי הנשית הוקמה ביוזמה מה-12 בספטמבר 2012 בפגישה בין נשיא פדרציית ההוקי הרוסית, ולדיסלב טרטיאק ונשיא ליגת ההוקי הקונטיננטלית, אלכסנדר מדבדב. מטרת בליגה היא לפתח את תחום הוקי הנשים ברוסיה ובישיבה נוספת עם נציגי קבוצות הוקי קרח לנשים ב-2 ביולי 2014 היוזמה זכתה לתמיכת הקבוצות. בתחילה פדרציית ההוקי הרוסית החלה בתהליך הקמת ליגת נשים בניהולה אך הסתכסכה בשל כך עם מנהלי ליגת ההוקי הקונטיננטלית.

לבסוף, ב-23 באפריל 2015 הוחלט להעביר את זכויות ניהול ליגת הנשים לידי ליגת ההוקי הקונטיננטלית והליגה הוקמה בפועל ב-19 ביוני 2015. בעונת 2016/2017, הליגה בת 6 הקבוצות התרחבה בקבוצה נוספת — דינמו קורסק אך בשל בעיות ניהוליות שונות הקבוצה הורדה מהליגה בהמשך.

ב-2019 נודע על תוכניות פיתוח להרחבת הליגה לכדי 10 קבוצות בעונת 2023.

## אלופות

## קישורים חיצוניים

* 
* 

## הערות שוליים

נשים
קטגוריה:רוסיה: תחרויות ספורט נשים
סטפני דה בוארנה

**סטפני דה בוארנה** (בצרפתית: **Stéphanie de Beauharnais**, 28 באוגוסט 1789 - 29 בינואר 1860), הייתה אשתו של קרל, הדוכס הגדול של באדן.

## ביוגרפיה
סטפני נולדה ב-28 באוגוסט 1789 בוורסאי, לקלוד דה בוארנה ולקלודין פרנסואז אדריאן גבריאל דה לזיי-מארנזי, בתם של קלוד, מרקיז דה לזיי-מארנזי ומארי-קלודין דה-נטאנקור-ואובקור, דאם דה ואובקור. בשנת 1779 התחתן בן דוד של אביה - אלכסנדר דה בוארנה עם ז'וזפין דה בוארנה, אולם הוא הוצא להורג בגיליוטינה במהלך שלטון הטרור של רובספייר בשנת 1794. לאחר הוצאתו להורג התחתנה אשתו ז'וזפין עם נפוליאון בונפרטה, ובשנת 1804 הוכתרו השניים כקיסרי צרפת. ילדיה של ז'וזפין אז'ן דה בוארנה והורטנס דה בוארנה תפסו עמדות חשובות בממשלו של נפוליאון.

ב-8 באפריל 1806 התחתנה סטפני עם קרל, נסיך הכתר של באדן, כחלק מניסיון של נפוליאון לכרות ברית עם באדן, אולם בתחילה לא היו נישואיהם מוצלחים עקב רצונו של קרל להמשיך לחיות כרווק, והשניים התגוררו בארמונות נפרדים. מאוחר יותר החל קרל לחשוב על עתיד הירושה, ובעקבות כך התפייס עם סטפני, ולשניים נולדו 5 ילדים.

בשנת 1811 מת סבו של בעלה קרל פרידריך, הדוכס הגדול של באדן, ובעלה עלה לשלטון במקומו כקרל, הדוכס הגדול של באדן. בשנת 1818 מת בעלה קרל, ובמקומו עלה לשלטון דודו לודוויג הראשון, הדוכס הגדול של באדן. סטפני נשארה אלמנה והייתה אם מסורה לשלוש בנותיה, וביתה במנהיים הפך לסלון ספרותי עבור אמנים ואינטלקטואלים. ב-29 בינואר 1860 מתה סטפני בניס, והיא בת 71 שנים. בין צאצאיה נמנים פיליפ, מלך הבלגים, אנרי, הדוכס הגדול של לוקסמבורג, אלבר השני, נסיך מונקו, ומלכי רומניה ויוגוסלביה לשעבר.

## משפחתה
ב-8 באפריל 1806 התחתנה סטפני עם קרל, הדוכס הגדול של באדן, ממנו נולדו לה 5 ילדים:
* לואיזה אמליה, נסיכת באדן (1811–1854), התחתנה עם גוסטב, נסיך ואסה
* בן מת (1812)
* יוזפינה, נסיכת באדן (1813–1900), התחתנה עם קרל אנטון, נסיך הוהנצולרן
* אלכסנדר, נסיך הכתר של באדן (1816)
* מריה אמליה, נסיכת באדן (1817–1888), התחתנה עם ויליאם המילטון, דוכס המילטון האחד עשר

## אילן יוחסין

## קישורים חיצוניים

* 

קטגוריה:נסיכות צרפתיות
קטגוריה:בית בונפרטה
קטגוריה:ילידות 1789
קטגוריה:נפטרות ב-1860
ההפיכה בזימבבואה (2017)

ממוזער|שמאל|טקסט=טנק במרכז העיר במהלך ההפיכה|טנק במרכז העיר במהלך ההפיכה
**ההפיכה בזימבבואה** החלה בערב ה-14 בנובמבר 2017. יחידות של הצבא הלאומי התאספו סביב הארארה, עיר הבירה של זימבבואה, השתלטו על תאגיד השידור של זימבבואה ואזורים אחרים של העיר. למחרת, פורסם כי האירועים האחרונים בזימבבואה אינם בגדר הפיכה, וכי הנשיא רוברט מוגאבה ששלט במדינה 37 שנים בריא ושלם, אך כי המצב יחזור לשגרה רק לאחר שיטופלו ה"עבריינים" סביב מוגאבה שאחראים לבעיות הסוציו-אקונומיות של זימבבואה.

ההפיכה הייתה הפיכה שקטה, חריגה במיעוט האלימות שבהתנהלותה, ללא נפגעים כלל.

ב-17 בנובמבר 2017, שלושה ימים לאחר ההפיכה, הושבע לתפקיד הנשיא אמרסון מננגגואה, סגן הנשיא לשעבר.

## רקע

בשבוע הראשון של אוקטובר 2017, גברה משמעותית המתיחות בין סגן הנשיא אמרסון מננגגואה לבין גרייס מוגאבה, אשתו של הנשיא המכהן באותה עת רוברט מוגאבה. השניים נחשבו למועמדים המובילים להחליף את השליט הוותיק בן ה-93. מננגגואה, שהיה בן טיפוחיו של מוגאבה ויד ימינו מאז שנות ה-60, אמר שרופאים אישרו שהוא הורעל באוגוסט 2017 והובהל לבית החולים בדרום אפריקה לטיפול, אולם נשאר נאמן למפלגה השלטת ולנשיא ואמר שהסיפור שהופץ על כך שגרייס היא זו שיזמה את ההרעלה אינו נכון.
בנובמבר 2017, בפעם הראשונה לאחר עשרות שנים יחד, גינה הנשיא את מננגגואה, ואשתו האשימה אותו בקשירת קשר להפלת השלטון. הוא ברח מהמדינה ורבים מנאמניו הושמו במעצר.

## קישורים חיצוניים

קטגוריה:זימבבואה: היסטוריה
קטגוריה:הפיכות ומהפכות שלטוניות
קטגוריה:2017 באפריקה
מונוכרומטור

ממוזער|200px|מונוכרומטור מסוג Czerny–Turner
**מונוכרומטור** הוא מכשיר אופטי המעביר רצועה צרה של אורכי גל של אור שנבחרה מתוך טווח רחב יותר של אורכי גל הזמינים בקלט. השם הוא מן המילים ביוונית מונו, "יחיד", chroma, "צבע", והסיומת הלטינית ator.

אם נותנים ליותר מאורך גל אחד לצאת ביציאה, כך שהמכשיר יכול לזהות ספקטרום של אורכי גל בבת אחת ולא רק אחד, המכשיר מכונה ספקטרומטר.
ניתן לבנות ספקטרומטר למשל על ידי החלפת חריר היציאה של המונוכמטור (בתמונה) במצלמה שבודקת היכן פגעו הקרניים, וכך להפריד בין אורכי הגל השונים.
## שיטות
### פריזמה
מנסרה משמשת לשבירת אור מולטיכרומטי לאורכי גל נפרדים. בעזרת הצבת עדשה מרכזת אחרי הפריזמה ניתן לרכז את אורכי הגל השונים ולברור אותם בעזרת לוח אטום עם חריר יציאה קטן.
### סריג עקיפה
סריג עקיפה הוא משטח משונן בו אור מולטיכרומטי (רב-צבעי) פוגע, ובעת החזרתו הוא מפוזר בזוויות שונות לפי אורך הגל. את אורך הגל הרצוי מקבלים לפי הזווית בה הוחזר האור והמרחק שהוא עבר.

דוגמה למונוכרמטור מהסוג הזה הוא מונוכמטור מסוג Czerny–Turner, המוצג בתמונה.
### מסננים (פילטר)
#### סנן בליעה
סנן בליעה הוא חומר מוצק אשר מעביר דרכו רק אורכי גל בתחום מסוים. לרוב זוהי פיסת זכוכית או פלסטיק צבועה עם חומר כלשהו אשר מאפשר מעבר של אורכי גל מצומצמים.
#### סנן אינטרפרנציה
סנן אינטרפרנציה הוא פילטר אשר מורכב משתי שכבות של זכוכית וביניהן חלל ריק. כאשר אור מוקרן בזווית לתוך הזכוכית הוא נשבר ביציאה אל החלל הריק לפי חוק סנל ומתקדם בטווח עד הגעתו לרכיב הזכוכית השני. חלק מהאור עובר דרך הזכוכית וחלקו מוחזר אל פלטת הזכוכית הקודמת עליה שוב יבצע החזרה ויעבור דרך הזכוכית בפעם השנייה. המרחק בין שתי שכבות הזכוכית שווה כפולה שלמה של אורך הגל הרצוי, באופן זה תהיה התאבכות בונה בין שני הגלים.
## יישומים
השימוש במונוכרומטור הוא כדי לבודד אורך גל מסוים. שימוש ניכר נעשה במונוכורמטורים בספקטרופוטומטריה בה מתבססים על חוק בר-למברט. אחת הדרישות של חוק בר הוא שימוש באור מונוכרומטי כיוון ותכונת הבליעה המולרית של חומר היא פונקציה של אורך הגל ושימוש בכמה אורכי גל ייפגע במהימנות המדידה.
## ראו גם
*קרינה אלקטרומגנטית
*כימיה אנליטית
*מסנן התאבכות
## קישורים חיצוניים

* 

קטגוריה:ספקטרוסקופיה
קטגוריה:מכשירים אופטיים
ליז'ייה JS4

**ליז'ייה JS4** (בצרפתית: **Ligier JS4**) היא מכונית מיקרו, 3 דלתות הצ'בק, 2 מושבים, אשר יוצרה על ידי יצרנית המכוניות הצרפתית **"Ligier"** בין השנים 1980–1983.

## ליז'ייה JS4

דגם ה"ליז'ייה JS4" הוצג לראשונה ב-25 ביולי 1985.

בשנת 1981 יוצרו 6,941 יחידות.

בצרפת: כדי לנהוג בדגם "ליז'ייה JS4" אין צורך ברישיון נהיגה. על הנהג להיות מעל גיל 14.

בשנת 1982 יצא לשוק הדגם המהודר יותר "JS8".

בשנת 1984 דגם ה"ליז'ייה JS4" הוחלף בדגם "JS6".

## מנועי "ליז'ייה JS4"
* מנוע אחורי
* 49.9 סמ"ק, 2 פעימות
* 125 סמ"ק, 2 פעימות, יוצר על ידי חברת "Derbi" הספרדית
* 325 סמ"ק - מנוע דיזל יוצר על ידי "Lombardini S.r.l" האיטלקית

## ראו גם
* מכונית מיקרו
* ליז'ייה JS2

## לקריאה נוספת
* מועדון המכוניות הקטנות - ליז'ייה JS4 (smallcarsclub.com/catalog/ligier/ligier-js4)

## קישורים חיצוניים

* ליז'ייה JS4 (1:42), יו-טיוב

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1980
קטגוריה:מכוניות מנוע אחורי
קטגוריה:מכוניות צרפתיות
דיונון רחב-זרוע

**דיונון רחב-זרוע** (שם מדעי: *Sepia latimanus*) הוא מין מסדרת הדיונונים המצוי בשוניות אלמוגים בימים רדודים טרופיים מים אנדמן ועד לחופי פיג'י ודרומה עד אוסטרליה. זהו מין הדיונון השני בגודלו לאחר המין דיונון אוסטרלי.
## מאפיינים
אורכו של דיונון זה עד 50 ס"מ ומשקלו עד 10 ק"ג. הוא בעל זרועות קצרות דמויות סנפירים עבים והם בעלי כפתורי הצמדה חזקים איתם הם נאחזים בטרף. הראש גדול והעיניים בעלי גוון בהיר. הגוף מוסווה ביעילות בסביבה והדיונון יכול להחליף את צבעיו במהירות ואפילו לשנות את צורת עורו המתקמטת כלפי מעלה. כך הוא משתלב בסביבה ונמנע מטורפים וכן אורב לטרפו. הדיונון נע בעזרת הנעה סילונית וגלימתו בעלת זוג כנפיים בקצה הגוף.

טרפו מורכב בעיקר מסרטנים וחסילונים שונים, בעיקר מהסוג *Palaemon*.

## קישורים חיצוניים

## הערות שוליים

קטגוריה:בעלי חיים שתוארו ב-1832
קטגוריה:טקסונים שתוארו בידי ז'אן רנה קונסטן קוי
קטגוריה:דיונוניים
קטגוריה:בעלי חיים באוקיינוס השקט